
Бүген Татарстан Республикасы Президенты Рөстәм Миңнеханов Дубайдагы Еллык инвестицион форум башлыгы, «Strategic Marketing & Exhibitions» компаниясе җитәкчесе Дауд Әль-Шезауи һәм «Diamond Developers» компаниясе генераль директоры Фәрис Сәид белән очрашты.

Әңгәмә барышында яклар күргәзмә-ярминкә эшчәнлеге өлкәсендәге хезмәттәшлек, шулай ук «Казан Экспо» күргәзмә брендын бергәләп үстерү һәм алга сөрү турында фикер алыштылар.

Очрашу Татарстан Республикасы Хөкүмәте Йортында узды. Анда Татарстан Республикасы Премьер-министры урынбасары – Татарстан Республикасы сәнәгать һәм сәүдә министры Альберт Кәримов, Татарстан Республикасы төзелеш, архитектура һәм ТКХ министры Ирек Фәйзуллин, Татарстан Республикасы Инвестицион үсеш агентлыгы җитәкчесе Талия Миңнуллина һәм башкалар катнашты.
Татарстан Президенты Дубайдагы Еллык инвестицион форум башлыгы Дауд Әль-Шезауи белән очрашты